recursal/SuperWikiNEXT-32B huggingface dataset:
**Էլեն Լուիզա Շուլման Բեյքեր** (անգլ.՝ Ellen Luisa Shulman Baker, ապրիլի 27, 1953(1953-04-27), Ֆեյեթվիլ, Հյուսիսային Կարոլինա, ԱՄՆ), ամերիկացի կին տիեզերագնաց և բժիշկ։ Կատարել է երեք տիեզերական թռիչք (1989, 1992, 1995)։

Կենսագրություն
--------------

Էլեն Բեյքերը ծնվել է Հյուսիսային Կարոլինա նահանգի Ֆեյեթվիլ քաղաքում՝ հայտնի բժիշկների ընտանիքում։ Նրա մայրը բժշկուհի և քաղաքական գործիչ Քլեր Կ. Շուլմանն է՝ 1986-2002 թվականներին Նյու Յորքի պատմության մեջ առաջին կին նախագահ-քաղաքապետը Քուինսի ամենամեծ թաղամասում։

Բեյքերը սովորել է Նյու Յորքի Բուֆֆալոյի համալսարանում, ստացել երկրաբանության բակալավրի կոչում (1974)։ Ուսումը շարունակել է Կորնելի համալսարանում՝ ստանալով բժշկության դոկտորի կոչում (1978)։ Իսկ Տեխասի համալսարանի հանրային առողջության դպրոցում ստացել է մագիստրոսի կոչում առողջապահության ոլորտում (1994)։

Գործունեություն
---------------

### «**ՆԱՍԱ**»

«ՆԱՍԱ»-ում աշխատում է 1981 թվականից, 1985 թվականից տիեզերագնացության թեկնածու է։ Այժմ տիեզերագնացների գրասենյակի կրթության և բժշկական մասնաճյուղի ղեկավար է։

### **Կինեմատոգրաֆիա**

2005 թվական՝ «Հեռավոր կապույտ բարձունքներ», «Վայրի կապույտ հրաշք»՝ կամեո։

Տիեզերական թռիչքներ
-------------------

* Էլեն Բեյքերը եղել է տիեզերքում 220-րդ մարդը, 131-րդ ԱՄՆ տիեզերագնացը և 11-րդ կինը, որը թռիչք է կատարել ուղեծրով դեպի տիեզերք։
* 1989 թվական հոկտեմբերի 18՝ Ատլանտիս STS-34
* 1992 թվական հունիսի 25՝ Կոլումբիա STS-50
* 1995 թվական հունիսի 27՝ Ատլանտիս STS-71

Անձնական կյանք
--------------

Հոբբի՝ լող, դահուկասահք, վազք, սոֆթբոլ, ֆիլմեր, երաժշտություն և ընթերցանություն, KB5SIX ազդանշանի ռադիոսիրող։

Ծանոթագրություններ
------------------

1. ↑  «Astronaut Biography: Ellen Baker» (անգլերեն)։ spacefacts.de։ Վերցված է 2019-01-28
2. ↑  «ULS License - Amateur License - KB5SIX - BAKER, ELLEN S» (անգլերեն)։ wireless2.fcc.gov։ Վերցված է 2019-01-28
3. ↑  «Spaceflight mission report: STS-71» (անգլերեն)։ spacefacts.de։ Վերցված է 2019-01-28

Արտաքին հղումներ
----------------

* Կենսագրությունը «nasa.gov» կայքում
**«Էմինյան ազգագրական ժողովածու»**, հրատարակություն Արևելյան լեզուների Լազարյան ճեմարանի (Մոսկվա)։ «Էմինյան ազգագրական ժողովածու» հանդեսը լույս է տեսել 1901–1913-ին (9 գիրք), Ալեքսանդրապոլում, Վաղարշապատում, Մոսկվայում, Նոր Նախիջևանում և Թիֆլիսում։ Խմբագիրներ՝ Գ. Խալաթյանց (հ. 1–8), Կ. Կոստանյան (հ. 9): Ժողովածուն հրատարակվել է Մ. էմինի կտակած գումարով։ Մեծապես նպաստել է հայ ազգագրության և բանահյուսության հավաքման, հրատարակման և ուսումնասիրման գործին։ «Էմինյան ազգագրական ժողովածուի» շնորհիվ հրապարակ եկան բանահյուսական–ազգագրական նշանավոր հավաքածուներ՝ Ալ. Մխիթարյանցի «Փշրանք Շիրակի ամբարներից», Ս. Հայկունու «Ժողովրդական վեպ և հեքիաթ», «Հայ–քրդական վեպ», «Ժողովրդական երգ, առած, ասացվածք, հանելուկ, երդում, օրհնանք, անեծք և այլն»։ Գրի են առնված «Սասնա ծռեր»-ի 4 պատում, ժողովրդական վեպերի ու սիրավեպերի 32 պատում, 117 հեքիաթ ու առակ, 276 երգ, 7861 առած, ասացվածք, հանելուկ ևն։ Մեծ արժեք են ներկայացնում Հ. Աճառյանի «Թուրքերենե փոխառյալ բառեր հայերենի մեջ», «Հայ բարբառագիտություն», «Հայերեն գավառական բառարան» աշխատությունները։ «Էմինյան ազգագրական ժողովածու» հրապարակել է նաև ազգագրական, բանահյուսական, թարգմանական աշխատություններ։

Խմբագիրներ
----------

* Գրիգոր Խալաթեանց (1901-1911) ;
* Կարապետ Կոստանեան (1913) ։

Ծանոթագրություններ
------------------

1. ↑  «Էմինյան ազգագրական ժողովածու»։ Վերցված է 2023-04-03
**«Իմ հիանալի. կիթառով կինը»** (ֆր.՝ Ma Jolie ), Պաբլո Պիկասոյի նկարը, որը ստեղծվել է 1912 թվականին՝ անալիտիկ կուբիզմի շրջանում։ Նկարը գտնվում է Նյու Յորքի Ժամանակակից արվեստի թանգարանում։ Նկարի չափսերն են՝ 100 × 64,5 սմ։

Պիկասոն ստեղծագործությունը նվիրել է իր սիրելի Եվա Գուելին։ Նրա հետ նկարիչը ծանոթացել է սրճարանում, որտեղ հաճախ հնչում էր մի հայտնի երգ, որի կրկներգը այսպիսին էր՝ *«O Manon, ma jolie, mon coeur te dit bonjour» (Օ Մանոն՝ իմ հիանալի, իմ սիրտը քեզ բարև է տալիս)**:* Այս երգը Պիկասոն ասոցացնում էր Եվա Գուելի հետ և նրան անվանում Ma Jolie: Կտավի ստորին մասին Պիկասոն սև տպատառերով գրել է այդ բառերը, իսկ կողքին պատկերել է ջութակի բանալի, որը կապ էր հաստատում երգի հետ։ Սրանք առաջին աբստրակտ կոմպոզիցիայի մի մասն էին, որոնք վերցված էին իրականությունից։ Եվայի կազմվածքը նկարում հազիվ է նշմարվում։ Կտավի վերին մասում կապված են երկու եռանկյուններ՝ ձևավորելով լուսաստվեր։ Ստվերում կարելի է նշմարել Եվայի աջ աչքը, քթի, շրթունքի ծալվածքը և հազիվ նկատելի ժպիտը։ Կտավի ներքևի եռանկյան ձևը և վեց լար ունեցող խումբը հիշեցնում են կիթառ։ Լարերի ներքում պատկերված է չորս մատներ, աջ մասում՝ անկյուն։

Նկարը դարձել է Նյու Յորքի ժամանակակից արվեստի թանգարանի մշտական մասը՝ Լիլի Պլամմեր Բլիսի կտակի համաձայն։ 1929 թվականին թանգարանի ստեղծման գործում նկարը էական դեր է ունեցել։ Բլիսի մահից հետո՝ 1931 թվականին, իր ժողովածուից 150 ստեղծագործություն դարձել են թանգարանի հիմնական հավաքածուի մաս։

Ծանոթագրություններ
------------------

1. 1 2 3 4 5 6
2. 1 2
3. ↑  «Pablo Picasso. Ma Jolie»։ MoMA։ Վերցված է 2020-03-14
4. ↑  «The Poetics of Indeterminacy»։ Books Google։ Վերցված է 2020-03-14
5. ↑  «The Lillie P. Bliss collection, 1934»։ MoMA։ Վերցված է 2020-03-14

Արտաքին հղումներ
----------------

* հավելյալ տեղեկատվություն
* նկարը
**Լալե Քարաբըյըք** (օգոստոսի 22, 1965(1965-08-22), Բիլեջիք, Թուրքիա), թուրք դասախոս և քաղաքական գործիչ։

Կենսագրություն
--------------

Լալե Քարաբըյըքը ծնվել է 1965 թվականին Բիլեջիքում։ 1982 թվականին ավարտել է Էրթուղրուլ Գազիի ավագ դպրոցը, իսկ 1986 թվականին՝ Ուլուդաղի համալսարանը։ 1989 թվականին նա ստացել է Ուլուդաղի համալսարանին կից հասարակական գիտությունների ինստիտուտի մագիստրոսի աստիճան։ 1993 թվականին Քարաբըյըքը ստացել է փիլիսոփայության դոկտորի կոչում։ 1994 թվականից Ուլուդաղի համալսարանում դասավանդել է հաշվապահական և ֆինանսական դասընթացներ։ Հրատարակել է 6 գիրք և 29 հոդված։

### Անձնական կյանք

1982 թվականից ապրում է Բուրսայում։ Ամուսնացած է Նեզիհ Քարաբըյըքի հետ։ Նրանք ունեն մեկ երեխա։

2011 թվականին Քարաբըյըքն առաջադրվել էր Հանրապետական ժողովրդական կուսակցության կողմից Ազգային մեծ ժողովում, սակայն չկարողացավ հավաքել անհրաժեշտ քանակությամբ ձայներ։ 2015 թվականի փետրվարին Լալե Քարաբըյըքը հեռացել է Ուլուդաղի համալսարանից՝ ակտիվ քաղաքականությամբ զբաղվելու համար։ Նույն թվականի հունիսին Բուրսա քաղաքից նա ընտրվեց Մեծ Ազգային ժողովի անդամ։ 2015 թվականի նոյեմբերին վերընտրվել է։

Ծանոթագրություններ
------------------

1. ↑  «Lale KARABIYIK»։ Habertürk։ Վերցված է հունվարի 30, 2016
2. ↑  «Prof. Dr. Lale KARABIYIK»։ Uludağ University։ Վերցված է հունվարի 30, 2016
3. 1 2  «LALE KARABIYIK»։ Sabah։ Վերցված է հունվարի 30, 2016
4. ↑  «CHP’de Lale Karabıyık: Göreve hazırım»։ Yeni Eksen։ Վերցված է հունվարի 30, 2016 (չաշխատող հղում)
5. ↑  «Bursa'da AK Parti 11, CHP 5, MHP 2, Vekillik Kazandı»։ haberler.com։ Վերցված է հունվարի 30, 2016

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |
**Կանադայի գյուղատնտեսության և սննդի թանգարան** (ֆր.՝  Musée de l'agriculture et de l'alimentation du Canada), ազգային թանգարան Կանադայի Օնտարիո նահանգի Օտտավա քաղաքում։ Այն ցուցադրում է ժամանակակից ձևով աշխատող փորձարարական ֆերմա։ Դրա նպատակն է ցուցադրել Կանադայի ֆերմաների պատմությունը, այս ոլորտում գիտության և տեխնոլոգիաների ձեռքբերումները և ցույց տալ, թե ինչպես են դրանք ազդում կանադացիների կյանքի վրա։

Թանգարանում ներկայացվում են ցուցանմուշներ, հանրային ծրագրեր, հատուկ միջոցառումներ և կենդանի ցուցադրություններ։
Թանգարանում կազմակերպվում են նաև ճամփորդական ցուցադրումներ, որոնց ցուցանմուշները բերվում են Կանադայի այլ փոքր թանգարաններից։ Այն ունի բացօթյա «էներգիայի այգի», որպես ցուցադրվում են վերականգնվող էներգիայի աղբյուրներ։

Կառավարում
----------

Թանգարանը ղեկավարվում է Կանադայի գիտությունների և տեխնոլոգիաների թանգարանների ընկերության կողմից, որը պատասխանատու է Կանադայի գիտական և տեխնիկական ժառանգության պաշտպանության համար։ Ընկերությունն ունի մոտ 275 աշխատակից և պատասխանատու է երեք թանգարանների` Կանադայի գյուղատնտեսության և սննդի թանգարանի, Կանադայի գիտության և տեխնոլոգիաների թանգարանի և Կանադայի ավիացիայի ու տիեզերքի թանգարանի համար։

Թանգարանը կապված է Կանադայի թանգարանների ասոցիացիայի, Կանադայի տեղեկատվական ցանցի ժառանգության և Կանադայի վիրտուալ թանգարանի հետ։

Ծանոթագրություններ
------------------

1. ↑  "The Big 150: Escape the city without leaving — Ottawa’s Experimental Farm" Archived 2018-06-26 at the Wayback Machine.. *Ottawa*, Matt Harrison. May 12, 2017
2. ↑  "How Food Earned Its Place in American Museums". *Eater*, Tove Danovich Oct 23, 2015
3. ↑  "Watch: Goat yoga at the Farm". *The Ottawa Citizen*, June 7, 2017
4. ↑  Sutin David։ «Canada Agriculture Museum»։ *thecanadianencyclopedia.ca*
5. ↑  Sally Everett (ապրիլի 12, 2016)։ *Food and Drink Tourism: Principles and Practice*։ SAGE Publications։ էջ 352։ ISBN 978-1-4739-6595-9
6. ↑  "The Great Trail: Busy Day in Ottawa". *The Weather Network*, August 25, 2017
7. ↑  "Stratford Perth Museum exhibit allows kids to explore the science behind the food they eat" Archived 2018-05-02 at the Wayback Machine.. By Galen Simmons, *Stratford Beacon Herald*, October 4, 2017
8. ↑  "Happy anniversary, Canada — and canola!". *Manitoba Cooperator*, January 6, 2017. Lorraine Stevenson
9. ↑  "Mechanical stomach for renewable energy built by SRC". *Global News*, April 29, 2014
10. ↑  "National Science and Innovation Gala honours bright young minds, steampunk style". *Ottawa Business Journal*, Caroline Phillips, May 18, 2017

Արտաքին հղումներ
----------------

* Պաշտոնական կայք
**Լյուդմիլա Պայդուշակովա** (սլովակ.՝ Ľudmila Pajdušáková), հունիսի 29, 1916(1916-06-29), Ռադոշովցե, Skalica District, Տրնավայի երկրամաս, Սլովակիա - հոկտեմբերի 6, 1979(1979-10-06), Վիսոկե Տատրի, Պոպրադ, Պրեշովյան շրջան, Սլովակիա), սլովակ աստղագետ։

Լյուդմիլա Պայդուշակովայի գործունեության հիմնական ոլորտը արեգակնային աստղագիտությունն է, մասնավորապես արևային ցիկլի 11-ամյա բնութագրերը, արեգակնային պսակի ասիմետրիայի բնույթը և այլն։ Բացահայտել է նաև 5 գիսաստղեր՝ կարճ Հոնդա - Մրկոս - Պայդուշակովա և երկարաժամկետ C/1946 K1 (Պայդուշակովա - Ռոտբարտ - Վեբեր), C/1948 E1 (Պայդուշակովա - Մրկոս), C/1951 C1 (Պայդուշակովա), C/1953 X1 (Պայդուշակովա)։

* 30. 5. 1946 ... 1946 d ... 1946 II Pajdušáková–Rotbart–Weber
* 13. 3. 1948 ... 1948 d ... 1948 V Pajdušáková–Mrkos
* 6. 12. 1948 ... 1948 n ... 1948 XII P/Honda–Mrkos–Pajdušáková
* 4. 2. 1951 ... 1951 a ... 1951 II Pajdušáková
* 3. 12. 1953 ... 1953 h ... 1954 II Pajdušáková

Աշխատել է Սկալնատե Պլեսոյի աստղադիտարանում (Վիսոկե Տատրի, Սլովակիա), 1958-1979 թվականներին եղել է աստղադիտարանի 3-րդ տնօրենը։ 1962-1974 թվականներին եղել է Սլովակիայի աստղագիտական ընկերության (Slovenská astronomická spoločnosť pri SAV) նախագահը։

Հավանական է, որ Լյուդմիլա Պայդուշակովան ամուսնացած է եղել Անտոնին Մրկոսի հետ։ 1951 թվականին «Գիսաստղերի մասին գրառումներ» հոդվածում 
[PASP 63 (1951) 209] Լիլանդ Քանինհեմը, քննարկելով C/1951 C1 գիսաստղը, Լյուդմիլային դիմում է «օրիորդ Պայդուշակովա (տիկին Մրկոս)»։ Կան նաև Լյուդմիլա Պայդուշակովա Մրկոսի կողմից հրապարակված այլ գիտական փաստաթղթեր 1952-1958 ժամանակահատվածում։ Սակայն կենսագրական տվյալներում ոչ մի տեղ չի հիշատակվում այս ամուսնության մասին։

Հիշատակ
-------

«3636 Pajdušáková» աստերոիդը կոչվել է Լյուդմիլա Պայդուշակովայի անունով։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3  Evidence zájmových osob StB
3. ↑  «Zem tesne minula slovenská kométa» (Slovak)։ hnonline.sk.։ օգոստոսի 15, 2011։ Վերցված է դեկտեմբերի 9, 2011

Արտաքին հղումներ
----------------

* Slovenská astronomická spoločnosť pri SAV
* Obituary - Ľ. Pajdušáková 1916-1979

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 17821687q · ISNI: 000000005772043X · NKC: ola2003175154 · VIAF: 84983049 · WorldCat VIAF: 84983049 |

 |
**Էլիզաբեթ Հըրշ Ֆլեշեր** (անգլ.՝ Elizabeth R. Hirsh Fleisher, օգոստոսի 28, 1892(1892-08-28), Ֆիլադելֆիա, Փենսիլվանիա, ԱՄՆ - հունիսի 8, 1975(1975-06-08), Ֆիլադելֆիա, Փենսիլվանիա, ԱՄՆ), Ֆիլադելֆիայի առաջին, Փենսիլվանիա նահանգի չորրորդ գրանցված կին ճարտարապետը։

Կենսագրություն
--------------

Էլիզաբեթ Ֆլեշերը ծնվել է Ֆիլադելֆիայում Belmont Iron Works-ի հիմնադիր Հարի Հըրշի և Մինե Ռոզենբերգ Հըրշի ընտանիքում։ 1910 թվականին ավարտել է Ֆիլադելֆիայի աղջիկների ավագ դպրոցը, 1914 թվականին Ուելսլի քոլեջից ստացել է արվեստի բակալավրի աստիճան։ 1912-1913 թվականներին՝ քոլեջում ուսանելու տարիներին համընթաց, սովորել է նաև Հումբոլդտի համալսարանում։ 1917 թվականին եղել է Ֆիլադելֆիայի Ուելսլի ակումբի նախագահը։ 1929 թվականին Քեմբրիջի ճարտարապետության և լանդշաֆտային ճարտարապետության քոլեջից ստացել է ճարտարապետության մագիստրոսի աստիճան։ 1928 թվականին. միաժամանակ, սովորել է Օքսֆորդի համալսարանի բարձրագույն դպրոցում։

Կարիերա
-------

Ֆիլադելֆիայի Parkway House-ը
1941 թվականին համագործակցելով Գաբրիել Ռոթի հետ՝ հիմնադրել են «Ռոթ և Ֆլեշեր» ճարտարապետական կազմակերպությունը և մինչև 1958 թվական՝ Ֆլեշերի թոշակի անցնելը, աշխատել են միասին։ Կառուցել են գործարաններ, թատրոններ, բնակելի շենքեր, ավտոմոբիլային ցուցադրությունների դահլիճներ։ Ֆլեշերը հայտնի է Ֆիլադելֆիայի Parkway House-ի նախագծմամբ (1952), աշխատել է նաև Queen Lane բնակելի տների նախագծի վրա (1955)։ Զբաղվել է նաև նկարչությամբ։

Ընտանիք
-------

Ամուսնացել է լանդշաֆտային ճարտարապետ Հորհես Ֆլեշերի հետ։

Մահը
----

Էլիզաբեթը մահացել է 1975 թվականին։ Թաղված է Ֆիլադելֆիայի Սինա լեռան գերեզմանատանը։

Ծանոթագրություններ
------------------

1. 1 2 3 4 5
2. ↑  *The Wellesley Alumnae Quarterly*։ Wellesley College Alumnae Association։ October 1917։ էջեր 50–51։ Վերցված է հոկտեմբերի 16, 2015
3. 1 2 3  «Fleisher, Elizabeth R. Hirsh (1892 - 1975) -- Philadelphia Architects and Buildings»։ *www.philadelphiabuildings.org*։ Վերցված է 2015-10-15
4. ↑  «Fleisher Architecture Memorial: Remembering the Woman who Crafted the Parkway House»։ *hiddencityphila.org*։ Վերցված է 2015-10-16
5. ↑  Samuels Gayle Brandow, Beard Lucienne, Libby Valencia (1994)։ *Women in the City of Brotherly Love, and Beyond: Tours and Detours in Delaware Valley Women's History*։ G.B. Samuels
6. ↑  «Elizabeth R Hirsh Fleisher»։ *Find a Grave*։ Վերցված է դեկտեմբերի 8, 2015

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Էլիզաբեթ Հըրշ Ֆլեշեր** կատեգորիայում։ |
**Կանանց նկատմամբ բռնության վերացման միջազգային օր** (ՄԱԿ-ի պաշտոնական այլ լեզուներով․ անգլ.՝ International Day for the Elimination of Violence against Women, արաբ․՝ اليوم الدولي للقضاء على العنف ضد المرأة‎‎, իսպ.՝ Dia Internacional de la Eliminacion de la Violencia contra la Mujer, չինարեն՝ 消除对妇女的暴力行为国际日, ֆր.՝ la Journée internationale pour l'élimination de la violence à l'égard des femmes, ռուս.՝ Международный день борьбы за ликвидацию насилия в отношении женщин), նպատակ ունի ուշադրություն հրավիրել մոլորակի բոլոր երկրներում կանանց նկատմամբ բռնության խնդրին։ Նշվում է ամեն տարի նոյեմբերի 25-ին։

Պատմություն
-----------

Կանանց նկատմամբ բռնության վերացման միջազգային օրը սահմանվել է ՄԱԿ-ի Գլխավոր ասամբլեայի կողմից 2000 թվականին (թիվ A/RES/54/134 բանաձեւ)։ Ամսաթիվն ընտրվել է ի հիշատակ Միրաբալ քույրերի, որոնք սպանվել են Դոմինիկյան Հանրապետությունում 1960 թվականի նոյեմբերի 25-ին։ Գլխավոր ասամբլեան իր բանաձևում կառավարություններին, ՄԱԿ-ի գործակալություններին, միջազգային և ոչ կառավարական կազմակերպություններին հրավիրել է միջոցառումներ անցկացնել այս օրը՝ հասարակության ուշադրությունը կանանց նկատմամբ բռնության խնդրի վրա հրավիրելու համար։ ՄԱԿ-ի գլխավոր քարտուղարն իր ուղերձներում 2004-2005 թվականներին ասում է, որ կանանց նկատմամբ բռնությունը չափազանց տարածված է, բնորոշ է բոլոր մշակույթներին և ազդում է կանանց վրա՝ անկախ նրանց ռասայից, եկամուտից կամ ծագումից։ Կանայք բռնության են ենթարկվում իրավական ոլորտում և առօրյա կյանքում։ ՄԱԿ-ի գլխավոր քարտուղարը նշում է, որ 2005 թվականի Համաշխարհային գագաթնաժողովում «առաջնորդները պարտավորվել են կրկնապատկել ջանքերը՝ վերացնելու կանանց և աղջիկների նկատմամբ բռնության բոլոր ձևերը»։

Թիվ A/RES/54/134 որոշման մեջ նշված փաստաթղթերի վերաբերյալ հոդվածներ
-------------------------------------------------------------------

* Մարդու իրավունքների համընդհանուր հռչակագիր
* Տնտեսական, սոցիալական և մշակութային իրավունքների մասին միջազգային դաշնագիր
* Քաղաքացիական և քաղաքական իրավունքների մասին միջազգային դաշնագիր
* Կանանց նկատմամբ խտրականության բոլոր ձևերի վերացման մասին կոնվենցիա
* Խոշտանգումների և այլ դաժան, անմարդկային կամ արժանապատվությունը նվաստացնող վերաբերմունքի կամ պատժի դեմ կոնվենցիա։

Մի շարք միջազգային փաստաթղթեր, որոնք նշված են թիվ A/RES/54/134 բանաձեւում
-------------------------------------------------------------------------

* Հռչակագիր կանանց նկատմամբ բռնության վերացման մասին, 1993 թվական։

Ծանոթագրություններ
------------------

1. ↑  «16 Days»։ *UN Women*։ UN Women։ 2014։ Վերցված է 21 November 2014
**Բելգիա-Լյուքսեմբուրգ հարաբերություններ**, երկկողման հարաբերություններ Բելգիայի Թագավորության և Լյուքսեմբուրգի Մեծ դքսի միջև։

Երկու երկրները համագործակցության մեծ պատմություն ունեն, մասնավորապես Լյուքսեմբուրգա-բելգիական տնտեսական միությունը, Բենիլյուքսը և համագործակցությունը Եվրամիության շանակներում։ Բելգիան դեսպանատուն ունի Լյուքսեմբուրգում և Լյուքսեմբուրգը դեսպանատուն ունի Բրյուսելում։ Լյուքսեմբուրգում Բելգիայի դեսպանը Թոմաս Անտուանն է։ Լյուքսեմբուրգում Բելգիայի դեսպանը Ժան Ժակ Ուոլֆրինգն է։

Բելգիան և Լյուքսեմբուրգը սահմանակից երկրներ են։ Բելգիական մասում սահմանը գրեթե ամբողջությամբ անցնում է Բելգիայի Լյուքսեմբուրգ նահանգի եզրագծով և միայն հյուսիսից փոքր հատված սահմանակցում է Լիեժ նահանգի Բուրգ Ռոյլանդ գերմանախոս կոմունային։

Ծանոթագրություններ
------------------

1. ↑  «Ambassade van België in Luxemburg» (հոլանդերեն)։ Buitenlandse Zaken, Buitenlandse Handel en Ontwikkelingssamenwerking։ Վերցված է 2016 թ․ օգոստոսի 2
2. ↑  «Ambassade Du Luxembourg À Bruxelles» (ֆրանսերեն)։ Ministère des Affaires étrangères et européennes։ Վերցված է 2016 թ․ օգոստոսի 2
**Ինանա Սարկիս** (անգլ.՝ Inanna Sarkis, մայիսի 15, 1993(1993-05-15), Համիլտոն, Օնտարիո, Կանադա), կանադա-ամերիկացի դերասանուհի, երգչուհի և վիդեո բլոգեր յություբում։ Առավել հայտնի է իր յութուբյան ալիքի վիդեոներով, նաև Մոլի Սեմյուելսի դերով «Հետո» ֆիլմում։

Վաղը կյանք և կարիերա
--------------------

Սարկիսը ծնվել է Համիլթոն շրջանում՝ Բուլղարիայից և Սիրիայից ներգաղթածների ընտանիքում։ Նրա հայրը վիրաբույժ էր, մայրը՝ ատամնաբույժ։ Երկուսն էլ զոհաբերել են իրենց կարիերան, որպեսզի տեղափոխվեն Կանադա։ Նա ունի ավագ եղբայր։ 6 տարեկանում Ինանան սկսել է դաշնամուր նվագել։ Ավարտելով դպրոցը՝ ստացել է Ռայերսոնի համալսարանի արվեստի բակալավրի աստիճան։

2017 թվականին Սարկիսը PAPER ամսագրում ներկայացվել է որպես ժամանակակից երիտասարդ աստղերից մեկը, որը ժամանցի ոլորտում կարիերա է սկսել ավանդական միջոցներից դուրս։

Նկարահանվել է նաև 20th Century Fox «Քինգսման։ Ոսկե մատանի» լրտեսական կատակերգությունում։

Սարկիսը շոու բիզնեսում հայտնի է դարձել իր յություբյան և ինստագրամյան էջերով։

Սարկիսը սերիալներում երկրորդական դերերում սկսել է հայտնվել դեռ մանուկ հասակից։ Նա նկարահանվել է «Թոմի մարդագայլ», «Դու վախենու՞մ ես խավարից» և «Նորակոչիկներ» ֆիլմերում։ 2018 թվականին դերասանուհին կատարել է Մոլի Սեմյուելսի դերը Հետո ֆիլմում, որը նկարահանվել է Աննա Թոդդի բեսթսելեր վեպի հիման վրա։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1990-2000 | ս | Դու վախենու՞մ ես խավարից | *Are You Afraid of the Dark?* | Քայլա |
| 1999-2002 | ս | Թոմի մարդագայլ | *Big Wolf on Campus* | Լեյսի |
| 2010-2015 | ս | Նորակոչիկներ | *Rookie Blue* | դետեկտիվ |
| 2016 | ֆ | Ծնունդդ շնորհավոր | *Happy Birthday* | աղջիկ |
| 2017 | ֆ | Մեդեի Հելոուինը 2 |  *Tyler Perry's Boo 2! A Madea Halloween* | Գաբրիելա |
| 2019 | ֆ | Հետո | *After* | Մոլի Սեմյուելս |
| 2020 | ֆ | Հետո։ Մաս 2 | *After We Collided* | Մոլի Սեմյուելս |

Ծանոթագրություններ
------------------

1. 1 2  ČSFD (չեխերեն) — 2001.
2. 1 2  Babesdirectory — 2020.
3. ↑  Tom Ward (Aug 22, 2017)։ «Shots Fired: How A Social Media Studio Is Changing Online Entertainment»։ Վերցված է Oct 30, 2017
4. ↑  «DO IT FOR THE GRAM: THE STARS ON YOUR FEED GO HIGH FASHION»։ Jun 5, 2017։ Վերցված է Oct 30, 2017
5. ↑  Geoff Weiss (Sep 19, 2017)։ «YouTubers Jake Mitchell, Inanna Sarkis Star In Digital Campaign For Fox’s ‘Kingsman’ Film»։ Վերցված է Oct 30, 2017

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ |
|  |
| Թեմատիկ կայքեր | ČSFD · Internet Movie Database |

 |
**Լայոնել Էնգիմեա** (սեպտեմբերի 2, 1965(1965-09-02), Մենենգ, Նաուրու), իրավաբան և քաղաքական գործիչ, Նաուրուի նախագահը 2019 թվականի օգոստոսի 27-ից։

Կենսագրություն
--------------

Լիոնել Էնգիմեն իրավաբանություն է սովորել Ավստրալիայում։ Իրավաբան դառնալուց հետո աշխատել է «Մարդու իրավունքների տարածաշրջանային խումբ» հասարակական կազմակերպությունում, որը խթանում է Օվկիանիայի տարածաշրջաններում մարդու իրավունքների և պատշաճ կառավարման սկզբունքները։

2013 թվականի ընտրություններում առաջադրվել է Մենեգ ընտրատարածքի պատգամավոր, սակայն մանդատ չի ստացել։ Հետագայում դարձել է Արդարադատության նախարարությունում ավագ պաշտոնատար անձ նախագահ Վակի նոր կառավարությունում։ 2015 թվականին Լայոնել Էնգեմեան մասնակցել է Նաուրու բնակիչների՝ Facebook և այլ կայքեր մուտք գործելու արգելքի մասին որոշման ընդունմանը։

2016 թվականի խորհրդարանական ընտրություններում Լիոնել Էնգիմեն ստացել է մանդատ և միացել խորհրդարանական մեծամասնությանը։ Կառավարությունում զբաղեցրել է արդարադատության և ներգաղթի նախարարի օգնականի պաշտոնը։

Նախագահություն
--------------

2019 թվականի օգոստոսին վերընտրվել է խորհրդարանում։ 2019 թվականի օգոստոսի 27-ին երկրի խորհրդարանի նիստում Լայոնել Էնգիմեան երկրի նոր նախագահ է ընտրվել 12 ձայնով։

Հաջորդ օրը հաստատվել է Նաուրուի նոր կառավարությունը։ Ինքը՝ Էնգիմեան ղեկավարում է՝ արտաքին գործերի, արտաքին առևտրի, ներքին գործերի, արտակարգ իրավիճակների, կրթության, կապի, լրատվամիջոցների, հողերի կառավարում, զբոսաշրջություն, ավիացիոն և բազմամշակութային նախարարությունները։

Ծանոթագրություններ
------------------

1. 1 2
2. 1 2  Deutsche Welle (www.dw.com)։ «Nauru Parliament picks lawyer Lionel Aingimea for president | DW | 27.08.2019» (անգլերեն)։ DW.COM։ Վերցված է 2019-08-28
3. ↑  Press Australian Associated (2019-08-27)։ «Nauru's parliament elects Lionel Aingimea as president amid refugee crisis»։ *the Guardian* (անգլերեն)։ Վերցված է 2020-08-30
4. ↑  «Returning Nauru Govt promises more stability» (անգլերեն)։ RNZ։ 2016-07-13։ Վերցված է 2019-08-28
5. ↑  «Aingimea chosen as Waqa's successor in Nauru» (անգլերեն)։ RNZ։ 2019-08-27։ Վերցված է 2019-08-28
**Էմմա Մայերս** (անգլ.՝ Emma Myers; ապրիլի 2, 2002(2002-04-02), Օռլանդո, Ֆլորիդա, ԱՄՆ), ամերիկացի դերասանուհի։ Դերասանական կարիերան սկսել է 2010թվականից՝ 8 տարեկան հասակում, նկահանվել է «Ճահիճներ» հեռուստասերիալում (անգլ.՝ The Glades)։ Նա մեծ համբավ է ձեռք բերել 2022 թվականին՝ Netflix-ի «Ուենսդեյ» սերիալում Էնիդ Սինքլերի դերում հանդես գալուց հետո։

Կենսագրություն
--------------

Էմմա Մայերսը ծնվել է 2002 թվականի ապրիլի 2-ին Ֆլորիդա նահանգի Օրլանդո քաղաքում։ Ստացել է տնային ուսուցում և «երբեք չի ունեցել ավանդական դպրոցական կրթության փորձ»։

Մայերսը սկսել է նկարահանվել դեռ մանկուց, իր դեբյուտը կատարելով 2010 թվականին «Ճահիճներ» սերիալում։ Պրոֆեսիոնալ դերասանությամբ սկսել է զբաղվել 16 տարեկանից։ 2020 թվականին Մայերսը նկարահանվել է «Սուրբ ծննդյան համը» հեռուստաֆիլմում, իսկ 2021 թվականին՝ «Աղջիկը նկուղում» թրիլլերում։ Նա համբավ ձեռք բերեց 2022 թվականին, երբ հայտնվեց Netflix-ի սերիալում, որտեղ նա մարմնավորեց Էնիդ Սինքլերին՝ Ուենսդեյ Ադամսի ընկերուհուն, որին մարմնավորում էր Ջեննա Օրտեգան։

Մայերսը K-pop-ի, հատկապես Seventeen խմբի երկրպագու է։ 2022 թվականին *Teen Vogue*-ին տված հարցազրույցում աղջիկն ասել է, որ իր կայացման գործում մեծ է եղել «Մատանիների տիրակալի» և «Աստղային պատերազմների» ազդեցությունը։ Իրեն համարում է ինտրովերտ։

Ֆիլմագրություն
--------------

Ֆիլմ

| Տարի | Անվանում | Բնօրինակ անվանում | Դեր |
| --- | --- | --- | --- |
| 2010 | Նամակներ Աստծուն | *Letters to God* | աղջիկն ավտոբուսում |
| 2021 | Աղջիկը նկուղում | *Girl in the Basement* | Մերի Կոդի |
|

Հեռուստատեսություն

| Տարի | Название | Ориг. название | Роль |
| --- | --- | --- | --- |
| 2010 | Ճահիճներ | *The Glades* | Փեյջ Սլեյթոն |
| 2020 | Հացթուխը և գեղեցկուհին | *The Baker and the Beauty* | Սթեֆանի |
| Խոր գիշերով | *Dead of Night* | աղջիկը «Մագնոլիայից» |
| Սուրբ ծննդյան համը | *A Taste of Christmas* | ԲիԲի Ջորդան |
| 2022 | Ուենսդեյ | *Wednesday* | Էնիդ Սինքլեր |
|

Ծանոթագրություններ
------------------

1. 1 2 3  «What movies and TV shows has Emma Myers been in?»։ *PopBuzz*։ Վերցված է 30 November 2022
2. 1 2  «Get Ready with Emma Myers for the "Wednesday" Premiere»։ *Teen Vogue*։ 28 November 2022։ Վերցված է 30 November 2022
3. 1 2 3  Kickham Dylan (23 November 2022)։ «Emma Myers Wants Wenclair Shippers To Know: "They Were Roommates"»։ *Elite Daily*։ Վերցված է 30 November 2022
4. 1 2  «Netflix Star Emma Myers Is Wednesday’s Biggest Fan»։ *Teen Vogue*։ 24 November 2022։ Վերցված է 30 November 2022
5. ↑  Roth Jaclyn (21 November 2022)։ «Emma Myers Hopes To Inspire Young Girls With Her Role In Netflix's 'Wednesday'»։ *Grazia USA*։ Վերցված է 1 December 2022
6. ↑  «Emma Myers»։ *IMDb*։ Վերցված է 30 November 2022
**Էլիզաբեթի դիտարկումների աշտարակ** (հունգ.՝ Erzsébet-kilátó), կառուցվել է Յանոշ լեռան գմբեթաձև գագաթին, որը գտնվում է ծովի մակարդակից 527 մետր բարձրության վրա և համարվում է Բուդապեշտի ամենաբարձր կետը։

Պատմություն
-----------

Դիտարկումների աշտարակը, որտեղից գեղեցիկ տեսարան է բացվում դեպի հունգարական մայրաքաղաքը և նրա շրջակայքը, հայտնի է դեռևս վաղեմի ժամանակներից։ 1882 թվականին այստեղ է բարձրացել Էլիզաբեթ Բավարացին։ 1902 թվականին հյուրանոցատերերի կոնգրեսում ձեռնարկատեր Ֆրեդերիկ Գլյուկը առաջարկեց աշտարակի փայտե հարթակը վերակառուցել որպես դիտարկման հրապարակ և լիարժեք տեսարժան վայր, որն էլ կարող էր գրավել բազմաթիվ զբոսաշրջիկների։ 1907 թվականին հավաքագրվեցին անհրաժեշտ միջոցներ և դիտարկման աշտարակի վերակառուցման նախագծումը հանձնարարվեց հունգարացի պատմական կառույցների վարպետ Ֆրիդեշ Շուլեկին, որը մինչ այդ վերակառուցել էր Մատյաշի եկեղեցին և կառուցել Ձկնորսի ամրոցը։

1908 թվականի գարնանը սկսվեց աշտարակի շինարարությունը, և այն դարձավ Հունգարիայում առաջին երկաթբետոնե կոնստրուկցիաներով կառույցը։ Վերակառուցման համար անհրաժեշտ կրաքարերը լեռան վրա բարձրացնելու համար կառուցվեց հատուկ ճոպանուղի։ Ջրի մատակարարման նպատակով կառուցվեց ժամանակավոր ջրատար։ 1910 թվականի սեպտեմբերի 8-ին բացվեց դիտարկման աշտարակը և, ի պատիվ թագուհի Ելիզավետա Բավարացու, կոչվեց նրա անունով։ Շինարարության ընթացքում աշտարակը դարձավ ամենամեծերից մեկը Եվրոպայում։

Նեոռոմանական ոճով կառուցված աստիճանաձև չորսօթյականոց աշտարակն ուներ շրջանաձև տեսք։ Աշտարակի բարձրությունը կազմում է 23,5 մետր, դիտարկման հրապարակի վերին օթյակ կարելի է հասնել հարյուրմեկ աստիճանավոր շրջանաձև սանդուղքով։ Աշտարակի նախասրահում Ֆրեդերիկ Գլյուկի նախաձեռնությամբ և միջոցներով տեղադրվեց Ելիզավետա թագուհու մարմարե արձանը։ Պատերի վրա կատարվել են խճանկարային նկարազարդումներ Վիկտոր Տարդոշ-Կրենների էսքիզներով։ Պարզ եղանակային պայմաններում աշտարակի վերևից բացվում է մինչև 75-80 կիլոմետր հեռավորությամբ համայնապատկեր, իսկ հազվագյուտ օրերի կարելի է տեսնել Բարձր Տատրաների ձյունածածկ գագաթները։

Սոցիալիզմի տարիներին աշտարակի վերին հրապարակը զարդարում էր հսկայական կարմիր աստղը, որը տեսանելի էր բավականին հեռավորությունից։ 21-րդ դարի սկզբին խարխլված աշտարակը վերակառուցվեց։

Դիտարկման աշտարակը այցելուների համար բաց է ամեն օր, ժամը 8-ից մինչև 20-ը, մուտքն անվճար է։

Ծանոթագրություններ
------------------

1. ↑  «Climbing the Buda Hills»։ *www.budapestindex.com* (անգլերեն)։ 2012-10-07։ Վերցված է 2019-05-01
2. ↑  «Jánoshegyi kilátó»։ *www.civertan.hu*։ Վերցված է 2019-05-01

Արտաքին հղումներ
----------------

* 95 лет Башне Елизаветы на горе Яноша *(венг.)*

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Էլիզաբեթի դիտարկումների աշտարակ** կատեգորիայում։ |
Լոգանքի գելեր
**Լոգանքի գել** կամ **մարմնի գել**, մարմնի լվացման հեղուկ միջոցներին տրվող ընդհանուր անվանում։ Առևտրային անվանումով շատ գելեր չեն պարունակում տեխնիկական իմաստով օճառ, չնայած առօրյայում դրանց հաճախ օճառ են անվանում։ Լոգանքի գելը իրենից ներկայացնում է ջրի էմուլսիա և նավթից ստացված լվացող միջոց՝ բուրավետիչի հավելմամբ, որն օգտագործվում է որպես մաշկի մաքրող միջոց։ Լոգանքի գելը առավելություններ ունի օճառի համեմատ, քանի որ ավելի քիչ է գրգռում մաշկը, կոշտ ջրի դեպքում ավելի լավ է լվանում և օգտագործումից հետո հետքեր չի թողնում մաշկի վրա կամ լոգարանում։

Պատմություն
-----------

Լոգանքի գելերը հայտնվել են 1970-ական թվականներին, սրա նախնին է համարվում հեղուկ օճառը:.

Հատկություն
-----------

Լոգանքի գել THANN
Առկա են տարբեր գույների և բույրերի լոգանքի գելեր։ Շուկայում առկա բոլոր գելերը գործնականում համապատասխանում են մաշկի pHին։ Որոշ գելերի բաղադրության մեջ առկա են դեղաբույսերի թուրմեր, իսկ որոշ արտադրողներ հավաստիացնում են, որ իրենց լոգանքի գելերը կարող են օգտագործվել արոմաթերապիայի մեջ։ Տղամարդկանց լոգանքի գելերը իրենց բաղադրության մեջ կարող են ունենալ մենթոլ, որը մաշկին տալիս է խթանող և սառեցնող հատկություն։ Տղամարդկանց համար նախատեսված շատ գելեր հատուկ ստեղծված են նաև որպես շամպուններ՝ այդ կերպ դառնալով առավել կիրառելի։ 
Լոգանքի գելերի բաղադրության մեջ ավելի շատ են առկա փափկեցնող բաղադրատարրեր, քան շամպունի մեջ՝ այս կերպ առավել հարմարեցված լինելով մարմնի рН-ին, ինչպես նաև՝ սրանց մեծամասնության մեջ առկա են նուրբ կոնդիցիոներային բանաձևեր։ Սա նշանակում է, որ գելը կարելի է օգտագործել նաև իբրև շամպունի փոխարինիչ, անգամ եթե արտադրողը այդ մասին չի նշել։ Գելով մազերի լվացումը մոտավորապես կարող է տալ նույն արդյունքը, ինչ փափկեցնող շամպունը։ Գելի բաղադրության մեջ մտնում են նաև կոնսերվանտներ, որոնք անհրաժեշտ են որակային հատկանիշների երկարատև պահպանման համար։ Որպես կոնսերվանտներ կիրառվում են պարաբենները, բենզոատները և բնական յուղերը, որոնք ունեն հականեխիչ հատկություն։

Մարկետինգ
---------

Գելերի բազմաթիվ տեսակներ վաճառվում են հենց երեխաների համար՝ որպես լոգանքի փրփուր։ Նրանք հաճախ ունենում են «մանկական բույրեր», ինչպես մրգային բույրերը, թխվածքաբլիթի և քաղցր բամբակի բույրերը։ Բազմաթիվ արտադրողների սրվակների վրա պատկերված են հայտնի մանկական ֆիլմերի կամ հեռուստահաղորդումների կերպարներ։ Ինչպես և տղամարդկանց համար նախատեսված գելերի դեպքում, սրանք հաճախ մշակված են նաև որպես շամպուն և կոնդիցիոներ։ Ինչպես նաև՝ նրանք հաճախ պարունակում են նուրբ բաղադրատարրեր՝ նախատեսված նուրբ մաշկի համար։

Ծանոթագրություններ
------------------

1. ↑  Օճառային օպերա․ շամպունների և գելերի պատմություն. myjane.ru
2. ↑  «Լոգանքի գելի բաղադրությունը․ վնասակար և օգտակար բաղադրիչներ»։ *ЧистоДар* (ռուսերեն)։ Վերցված է 2018 թ․ հոկտեմբերի 23

Արտաքին հղումներ
----------------

* Օճառային օպերա․ շամպունների և գելերի պատմություն։
**Իննովկենտիոս III** (լատին․՝ Innocentius Tertius, մոտ 1110, Սեցե, Լատինա, Լացիո, Իտալիա - մոտ 1183, Կավա դե Տիրենի, Սալեռնո, Կամպանիա, Իտալիա), Հռոմի Կաթոլիկ եկեղեցու հակապապ, որը կառավարել է 1179-1180 թվականներին։ Աշխարհիկ անունը՝ Լանդո Դի Սեցա։ Ալեքսանդր III պապի կառավարման ժամանակաշրջանի չորս հակապապերից վերջինն էր։

Կենսագրություն
--------------

Իննովկենտիոս III պապը սերում է գերմանական ծագում ունեցող ընտանիքից։ 1179 թվականի սեպտեմբերի 29-ին մի խումբ ընդդիմադիրներ, որոնք չէին ընդունում Ալեքսանդր III պապին, Լանդո դի Սեցեին ընտրում են պապ։ Նա հաստատվում է Հռոմից ոչ հեռու մի փոքր ամրոցում, որը ստացել էր իր եղբորից՝ Վիկտոր IV հակապապից։ Ընտրությունից մի քանի ամիս անց նա հրաժարվում է գահից և 1180 թվականին մահանում է Լա-Կավա վանքում։

Ընտրություն
-----------

1179 թվականին Ալեքսանդր III պապի թշնամիները ստիպում են նրան փախչել Հռոմից։ Սակայն շատ եվրոպական երկրներ որպես պապ ընդունում էին նրան, իսկ նորընտիր՝ Իննովկենտիոս III-ին սատարում էր Ֆրիդրիխ I Բարբարոսա կայսրը։

Հռոմում նրա աջակիցները եղել են հռոմեական հզոր Տուսկուլում ընտանիքները, ովքեր նաև աջակցում էին նախորդ երկու հակապապերին ՝Վիկտոր IV-ին և նրա հաջորդ Պասքալիս III-ին։ Վերջինիս եղբայրը՝ Վիկտոր IV-ը, Լանդոյին տալիս է մի ամրոց Պալոմբարայում, որպեսզի այնտեղ նա պաշտպանվի Ալեքսանդր III-ի կողմնակիցներից։ Մի քանի ամիս անց կարդինալ Հուգոն կաշառելով պահակներին՝ ներխուժում է ամրոց։ Իննովկենտիոս III-ն ու նրա կողմնակիցները փակվում են Լա Կավա վանքում 1180 թվականին։

Տես նաև
-------

* Հռոմի պապերի ու հակապապերի ցանկ
* Հակապապ

Արտաքին հղումներ
----------------

* «Иннокентий III» (անգլերեն)։ Encyclopædia Britannica։ Արխիվացված է օրիգինալից 2012-05-24-ին։ Վերցված է 2012-02-23

|  |  |  |  |  |
| --- | --- | --- | --- | --- |
| 

| * դ
* ք
* խ
Հռոմի Կաթոլիկ եկեղեցու հակապապեր |
| --- |
|  |
| 
Նատալիուս •
Հիպողիտոս •
Նովատիանոս •
Փելիքս II •
Ուրսինոս •
Եվլալիոս •
Լավրենտիոս •
Դիոսկորոս •
Թեոդորոս •
Պասքալիս •
Կոստանդինոս II •
Փիլիպպոս •
Հովհաննես VIII •
Անաստաս •
Քրիստափոր •
Բոնիփակիոս VII •
Դոմն II •
Հովհաննես XVI •
Գրիգոր VI •
Բենեդիկտոս X •
Ոնորիոս II •
Կղեմես III •
Թեոդորիկ •
Ալբերտոս •
Սեղբեսարոս IV •
Գրիգոր VIII •
Կելեստինոս II •
Անակղետոս II •
Վիկտոր IV •
Վիկտոր IV II •
Պասքալիս III •
Կալիստոս III •
Իննովկենտիոս III •
Գրիգոր XI •
Նիկողայոս V •
Կղեմես VII •
Բենեդիկտոս XIII •
Ալեքսանդր V •
Հովհաննես XXIII •
Կղեմես VIII •
Բենեդիկտոս XIV •
Բենեդիկտոս XIV II •
Փելիքս V
 |  |

 |


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուս · Իտալացիների կենսագրական բառարան |
|  |
| Չափորոշչային վերահսկողություն | GND: 100948154 · VIAF: 52047124 · WorldCat VIAF: 52047124 |

 |
**Լաուրա Բեռլին** (գերմ.՝ *Laura Berlin*, 1990, Բեռլին), գերմանացի դերասանուհի և մոդել։ Առավելապես հայտնի է «Netflix»-ի «Վիկինգներ։ Վալհալա» սերիալում Էմմա Նորմանդացու կերպարը մարմնավորելու համար։

Կենսագրություն
--------------

Ծնվել է Բեռլինում։ 15 տարեկանից զբաղվել է մոդելի կարիերայով։ 17 տարեկանում «VIVA Models» գործակալության կազմում մասնակցել է «Hugo Boss», «Balenciaga» և «Michael Michalsky» նորաձևության ընկերությունների ցուցադրություններին։ «IMG Models» գործակալության հետ աշխատելիս բազմաթիվ անգամներ հրավիրվել է Փարիզի և Միլանի ցուցադրություններում ելույթներ ունենալու։ 2008 թվականի փետրվարին, առաջին անգամ հայտնվել է «Elle» ամսագրի իտալական հրատարակության շապիկին

Դպրոցական թատերախմբում հանդես գալուց և դերասանական մասնավոր դասընթացներից նախնական փորձ ձեռք բերելուց հետո 19 տարեկանում առաջին անգամ նկարահանվել է Թոմաս Ֆրեյնդների «Սպիտակաձյունիկ» հեռուստաֆիլմում (գլխավոր դեր, դերերում՝ Սոնյա Կիրխբերգեր, Յակի Շվարց, Մարտին Բրամբախ, Յորգ Շյութաուֆ)։ Բազմաթիվ դերասանական գործակալությունների հետ համագործակցության շրջանակներում Բեռլինը հետագայում մասնակցեց մի շարք կինոնախագծերի։ Նկարահանվել է նաև բազմաթիվ հայտնի ապրանքանիշերի գովազդային հոլովակներում, ինչպես նաև գերմանական «Ումֆ» ռոք խմբի տեսահոլովակում։

2022 թվականից նկարահանվել է «Netflix»-ի «Վիկինգներ։ Վալհալա» ստրիմինգային սերիալում (ռեժիսոր՝ Ջեբ Ստյուարտ), կերտելով Անգլիայի, Դանիայի և Նորվեգիայի թագուհի Էմմա Նորմանդացու դերը։

Ծանոթագրություններ
------------------

1. 1 2  filmportal.de — 2005.
2. ↑  «Viva Models Berlin: introducing Laura Berlin»։ *gosee.de* (անգլերեն)։ January 15, 2008։ Արխիվացված է օրիգինալից 15 April 2012-ին։ Վերցված է 9 December 2019  `|url-status=` պարամետրը գոյություն չունի (օգնություն)
3. ↑  Sabine Metzger/teleschau – der mediendienst (դեկտեմբերի 25, 2009)։ «Laura Berlin: Prinzessin mit Köpfchen»։ *de.lifestyle.yahoo.com* (անգլերեն)։ Արխիվացված է օրիգինալից հունվարի 14, 2010-ին։ Վերցված է մարտի 29, 2022
4. ↑  «Laura Berlin bei Anja Joos Management» (գերմաներեն)։ Արխիվացված է օրիգինալից հունվարի 28, 2010-ին։ Վերցված է մարտի 29, 2022

Արտաքին հղումներ
----------------

* Պաշտոնական կայք(գերմ.)
* Էջը IMDb․com կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Filmportal · Internet Movie Database · ԿինոՊոիսկ · Rotten Tomatoes |
|  |
| Չափորոշչային վերահսկողություն | GND: 1061569802 · ISNI: 0000000394759167 · LCCN: no2019116570 · NKC: pna2012731089 · VIAF: 289286829 · WorldCat VIAF: 289286829 |

 |
**Լոդևի շրջան** (ֆր․՝ Arrondissement de Lodève), վարչական շրջան Ֆրանսիայում՝ Օքսիտանիա երկրամասի Էրո դեպարտամենտի ծայր հյուսիսային մասում։ Հյուսիսում սահմանակից է Գար դեպարտամենտին, արևելքում՝ Մոնպելիեի շրջանին, հարավում՝ Բեզիեի շրջանին, արևմուտքում՝ Ավերոնի դեպարտամենտին։ Ունի 122 համայնք։ Զբաղեցնում է 2005 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 138․746։ Խոշոր բնակավայրերն են Սեն Ժելի դյու Ֆեսկը (Saint-Gély-du-Fesc, 10,197 բնակիչ), Կլերմոն լ՛Էրոն (Clermont-l'Hérault, 9․029 բնակիչ) և Լոդևը (Lodève, 7․477 բնակիչ), որը նաև շրջանի սուպրեֆեկտուրան՝ վարչական կենտրոնն է։

Պատմություն
-----------

Շրջանը կազմավորվել է 1800 թվականին, 1926 թվականին լուծարվել է, 1942 թվականին վերականգնվել։ 2009 թվականին Մոնպելիեի շրջանից նրան են փոխանցվել Անիան,Գանժ և Սեն Մարտեն դը Լոնդր կանտոնները։ 2017 թվականի հունվարին, Էրո դեպարտամենտի շրջանների վերակազմավորման արդյունքում, Լոդևի շրջանին Մոնպելիեի շրջանից տրվել է 26, Բեզիեի շրջանից՝ 5 համայնք, իսկ Լոդևի շրջանից էլ 7 համայնք տրվել է Բեզիեի շրջանին։

2015 թվականին Ֆրանսիայում տեղի ունեցած կանտոնների վերակազմավորման արդյունքում Լոդևի շրջանում ձևավորվել են հետևյալ կանտոնները․

1. Անիան
2. Լը Կելար
3. Կլերմոն լ՛Էրո
4. Գանժ
5. Ժինյաք
6. Լոդև
7. Լյունա
8. Սեն Մարտեն դը Լոնդր

Տես նաև
-------

* Ֆրանսիայի շրջանների ցանկ

Ծանոթագրություններ
------------------

1. ↑  Populations légales 2021 — The National Institute of Statistics and Economic Studies, 2023.
2. ↑  «Comparateur de territoire, géographie au 01/01/2019»։ INSEE։ Վերցված է 2019-09-30
3. ↑  Populations légales 2019: 34 Hérault, INSEE
4. ↑  Historique de l'Hérault
5. ↑  «Arrêté préfectoral, 28 July 2009»։ էջեր 41–43։ Վերցված է 2019-10-21
6. ↑  «Arrêté préfectoral, 29 December 2016»։ էջեր 62–70։ Վերցված է 2019-10-21
7. ↑  Populations légales 2012: 34 Hérault, INSEE

Արտաքին հղումներ
----------------

* Lodève sobre el Instituto Nacional de Estadística y de Estudios Económicos de Francia (INSEE, ֆրանսերեն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Լոգո** (անգլ.՝ Logo), ծրագրավորման բարձր մակարդակի լեզու, որը 1967 թվականին ստեղծել են Սեյմուր Փեյփերթը, Սինդիա Սոլոմոնը, Իդիթ Հարելը և Ուոլլի Ֆյուրցայգը կրթական նպատակներով․ նախադպրոցական և կրտսեր դպրոցական տարիքի երեխաներին ծրագրավորման հիմնական հիմունքներին ծանոթացնելու համար (ռեկուրսիա, ընդարձակելիություն և այլն)։

Լոգոն նաև ապահովում է երեխաների մտածելու և խնդիրներ լուծելու կարողությունը զարգացնելու համար հարմար միջավայր։

Ընդհանուր տեղեկություններ
-------------------------

Կրիայի գրաֆիկայի կիրառության օրինակ Լոգո ծրագրում
Ծրագրավորման այս լեզվի տիպիկ մասն ու միջավայրը կրիայի գրաֆիկայի մեթոդներն են, որոնք, մի կողմից առավ ել ակնառու են դարձնում ծրագրի ուսուցումը, մյուս կողմից՝ լայնորեն կիրառում են ռեկուրսիա։

Կան Լոգոյի ամենատարբեր ինտերպրետատորներ ամենատարբեր պլատֆորմների ու օպերացիոն համակարգերի համար՝ Windows, DOS, Լինուքս, Mac OS, Unix և այլն։ Բացի այդ գոյություն ունեն Լոգոյի օբյեկտների վրա կողմնորոշված դիալեկնտներ, ինչպես Object Logo-ն, որը ստեղծվել է 1986 թվականին։ 1997 թվականին թողարկվել է ռուսական տարբերակը՝ *ЛогоМиры* (թարգմ․ «ԼոգոԱշխարհներ»)։

Բրայան Հարվին՝ Լոգո ծրագրավորման ոճի առանձնահատկությունների մասին եռեհատոր աշխատության («Computer Science Logo Style») հեղինակը, ստեղծել է Berkeley Logo։ Լոգոյի բազմաագենտային տարբերակներն են StarLogo-ն և NetLogo-ն։

Լոգոյի տիպիկ ռեալիզացիաներիը (օրինակ LCSI-ից) ծրագրավորողին տալիս են ներկառուցված հրահանգների մեծ գրադարան, ինտերպրետատորի տեքստային նեցուկ և «ծրագրերի ցանկ», որում կարելի է նոր գործառույթներ ավելացնել։ Բացի այդ ապահովվում է նվազագույնը մեկ գրաֆիկական էկրան, նվազագույնը մեկ «կրիայով»։

Hello, World!
-------------

```
TO HELLO
```

```
PRINT [Hello, World!]
```

```
END
```

Թարգմանաբար՝

```
ԲԱՐևԵԼՈՒ ՀԱՄԱՐ
```

```
  ԳՐԻՐ [Բարև, աշխարհ!]
```

```
ՎԵՐՋ
```

Ծանոթագրություններ
------------------

1. 1 2
2. ↑  Hafner Katie, Lyon Matthew (1999)։ *Where Wizards Stay Up Late: The Origins of the Internet*։ Simon and Schuster։ էջ 87։ ISBN 978-0-684-87216-2։ Վերցված է 2010 թ․ օգոստոսի 11

Արտաքին հղումներ
----------------

* Լոգո՝ լեզու ոչ միայն ամենափոքրերի համար Archived 2004-12-27 at the Wayback Machine.
* Լոգոյի մասին… Archived 2004-10-13 at the Wayback Machine.
* logo\_ru —Լոգո լեզուն սովորելու խումբ կենդանի ամսագրում (22.12.2014-ից խմբի աշխատանքը վերսկսվել է)
* Լոգոյի պատմությունը
* Ծրագրավորման ուսումնասիրությունների ու աշխատանքային մեթոդների ուսումնասիրման ֆորում
* «Լոգո ծրագրավորման լեզու» բաժինը myROBOT.RU կայքում
* Լոգոյի դասեր MSWLogo միջավայրում Archived 2014-04-24 at the Wayback Machine.
**Լարիսա Դավթի Ժուռուլի** (1924 - 2000), բժիշկ, բժշկական գիտությունների դոկտոր, պրոֆեսոր։

Սերում է Աղասի Խանջյանի գերդաստանից։

Գործունեություն
---------------

1947-1966 թվականներին եղել է ՀՀ ԳԱԱ Նուրբ օրգանական քիմիայի ինստիտուտի ավագ գիտաշխատող, ապա՝ լաբորատորիայի ղեկավար։ 1966 թվականին Լարիսա Ժուռուլին հրավիրել են աշխատանքի ԽՍՀՄ առողջապահության նախարարության բժիշկների կատարելագործման Երևանի ինստիտուտում, որտեղ եղել է ուսումնական գծով պրոռեկտոր։ Պաշտոնավարել է 23 տարի՝ մինչև կյանքի վերջ։ 1990 թվականին մեծ ավանդ է ունեցել Հայկական բժշկական ինստիտուտի կազմավորման գործում։ 1994 թվականին Ժուռուլիին շնորհվել է Հայկական բժշկական ինստիտուտի՝ *«Doctor honoris causa»* պատվավոր պրոֆեսորի կոչում։ 1992-2000 թվականներին հիմնադրել և ղեկավարել է Հայկական բժշկական ինստիտուտի մանրէաբանության ամբիոնը։

Բազմաթիվ գիտական հոդվածների, մենագրությունների և ուսումնամեթոդական ձեռնարկների հեղինակ է։ Գիտական աշխատանքները նվիրված են թթվակայուն միկոբակտերիաների դեղորայքային կայունության հարցերին։

Տես նաև
-------

* Հայկական բժշկական ինստիտուտ

Գրականություն
-------------

* Ասատրյան, Լ.Գ, *Վաստակաշատ բժիշկներ*։ Երևան։ Զանգակ-97, 2001, 43 էջ։

Ծանոթագրություններ
------------------

1. 1 2 3  Հայաստանի Հանրապետություն, օրաթերթ, 31 մարտի 2000։ էջ 7։
2. ↑  «Կոհա առցանց քարտարան › Հեղինակավորի որոնում › Ժուռուլի, Լարիսա Դավթի, 1924-2000 (Personal Name)»։ *armunicat.nla.am*։ Վերցված է 2019-03-04
3. ↑  «Մեր երախտավորները | ՀԱՅԿԱԿԱՆ ԲԺՇԿԱԿԱՆ ԻՆՍՏԻՏՈՒՏ» (հայերեն)։ Վերցված է 2019-03-04  CS1 սպաս․ հայերենը նշված է (link)
4. ↑  Ասատրյան Լ Գ, ed. (2001)։ *Լարիսա Ժուռուլի։ Մանրէաբան, բժշկ. գիտ. դ-ր պրոֆեսորի մասին*։ Վաստակաշատ բժիշկներ։ Երևան: Զանգակ -97

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 7247 |

 |
**Էկզեմա**, մաշկի քրոնիկական, հաճախ սրացումներով ուղեկցվող բորբոքային հիվանդություն։ Պատճառները բազմազան են, բայց հիմնականում կապված է նյարդային համակարգի գործունեության խանգարումների և օրգանիզմի վրա զանազան ալերգենների (ներկեր, դեղանյութեր, նյութափոխանակության խանգարումներից առաջացած արգասիքներ ևն) ներգործության հետ։ Էկզեման կարող է տարածվել մաշկի բոլոր հատվածներում (բացառությամբ լորձաթաղանթների)։ Ըստ զարգացման դինամիկայի հիվանդությունը բաժանվում է 3 շրջանի՝ սուր, ենթասուր և քրոնիկական։ Սուր էկզեմաի ժամանակ մաշկի վրա առաջանում են տարբեր տեսակի և բնույթի ցաներ (պոլիմորֆ ցան), էրիթեմաներ, բշտիկներ, որոնք միաձուլվում են և առաջացնում կարմրավուն, բորբոքային հատվածներ (էրիթեմային փուլ)։ Ընթանում է ուժեղ, տանջալից քորով, ցավերով և տհաճ զգացումով։ Հետագայում բորբոքման ֆոնի վրա գերակշռում են հանգույցները (հանգուցավոր փուլ), իսկ բշտիկները պատռվում են, արտադրում մեծ քանակությամբ արտաքիրտ (թաց փուլ)։ Մի քանի շաբաթից հետո բշտիկները չորանում են, կեղևակալվում (կեղևային փուլ), իսկ հետո կեղևները պոկվում են, և մաշկը թեփոտվում է (թեփոտման փուլ)։ Սուր երևույթներն անցնելուց հետո հիվանդությունը հաճախ դառնում է քրոնիկական։ Բուժումը, հիմնականում պետք է որոշել ալերգենը։ Թաց փուլում էկզեմայի ցաները չորացնել ասեպտիկ դեղանյութերի (ռիվանոլի, արծաթի նիտրատի, ռեզորցինի լուծույթներ) թրջոցներով։

Ձեռքերի էկզեմաՁեռքերի էկզեմա

Ծանոթագրություններ
------------------

1. ↑  *Textbook of Atopic Dermatitis*։ Taylor & Francis։ 2008 թ․ մայիսի 1։ էջ 1։ ISBN 9780203091449

Արտաքին հղումներ
----------------


|  |  |
| --- | --- |
|  | ***Էկզեմա***էջը Վիքիպահեստում |

* Էկզեմա (ատոպիկ դերմատիտ)
* Atopic Dermatitis

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 38)։*  |
Զսպանակավոր կապոդաստրի տարատեսակ
Զսպանակավոր կապոդաստրի տարատեսակ
Կողպեքի կապոդաստր կիթառի գրիֆի վրա
**Կապոդաստր** (իտալ.՝ capo - գլխիկ, վերևի մաս և tasto - լադ), սեղմիչ, որն օգտագործվում է լարային-կսմիթահար գործիքները նվագելիս (կիթառ, բալալայկա, մանդոլին), արհեստական կարճացման ճանապարհով լարերի հնչող մասի բարձր վերադաշնակման համար։ Կապոդաստրը սկորդատուրայի մասնավոր դեպքն է, որը վաղուց օգտագործվում է շատ լարային գործիքների վրա։

Կապոդաստրը փոխում է կիթառի բարձր ներդաշնակությունը գրիֆի լադերից մեկի վրա դրա տեղադրման շնորհիվ։ Դասական կիթառի վրա օրինակ․

Նորմալ (ստանդարտ) ներդաշնակություն՝ E B(H) G D A E։

Առաջին լադի վրա կապոդաստրի տեղադրման ժամանակ՝ F C G# D# A# F։

Առաջին պատենտավորված կապոդաստրը ստեղծվել է Ջեյմս Էշբորնի կողմից Կոնեկտիկուտ նահանգի Ուոլքոթվիլ քաղաքում։

Ալտերնատիվ ձայների մասնավոր կապադաստրի օգտագործման օրինակ կարելի է լսել կիթառահար Անտուան Դյուֆուրի մոտ։

Դիզայն
------

Շատ հարյուրամակների ընթացքում կապոդաստրները եղել են օգտապաշտական սարքեր, բայց վերջին տարիներին կապոդաստրների էսթետիկային սկսել են ավելի մեծ ուշադրություն դարձնել։ G7th Capo ընկերությունը թողարկել է Performance 2 Celtic Special Edition դիզայնը։ Հիմա կապոդաստրները թողարկվում են տարբեր գույներով ու նախշերով։ Thalia Capos ընկերությունը ևս մի քայլ է արել և հիմա առաջարկում է հարյուրավոր ձևերի կապոդաստրներ, որոնք պատրաստված են տարբեր տոնային բնափայտերից։

Փաստեր
------

* Իտալերենով «capotа́sto» բառը, որից հայտնվել է «կապոդաստր» տերմինը, նշանակում է լարային գործիքի վերևի շեմիկը (զրոյական լադ)։

Ծանոթագրություններ
------------------

1. ↑  History of the Guitar Capo Archived 2015-10-30 at the Wayback Machine. theguitarcapo.com (accessed 02/27/15)
2. ↑  Antoine Dufour (2007 թ․ մարտի 5)։ «Toi et Moi (You and I) by Antoine Dufour»։ Վերցված է 2018 թ․ նոյեմբերի 5 – via YouTube
3. ↑  «G7th, The Capo Company Discover your inner Celt»։ *www.g7th.com*։ Վերցված է 2018 թ․ նոյեմբերի 5
4. ↑  «Acoustic Guitars - Kyser Musical Products»։ *www.kysermusical.com*։ Վերցված է 2018 թ․ նոյեմբերի 5
5. ↑  ThaliaCapos.com։ «Thalia Capos: The World's Best Guitar Capos»։ *ThaliaCapos.com*։ Վերցված է 2018 թ․ նոյեմբերի 5
6. ↑  Capotatso // James Franklin Warner. A Universal Dictionary of Musical Terms. J. H. Wilkins & R. B. Carter, 1842. С. XIX.(անգլ.)
**«Կապույտ սենյակ»** (իսպ.՝ La Habitación Azul), իսպանացի և ֆրանսիացի նկարիչ Պաբլո Պիկասոյի նկարը՝ ստեղծված 1901 թվականին։ Յուղաներկով նկարված կտավ է։ Չափսը կազմում է 50,5 х 61,5 սմ է։ Այժմ գտնվում է ժամանակակից արվեստի թանգարանում՝ «The Phillips Collection»-ում՝ Վաշինգտոնում։

Պատմություն և նկարագրություն
----------------------------

«Կապույտ սենյակը» ստեղծվել է Փարիզյան ցուցահանդեսից հետո, որը տեղի էր ունեցել Ամբրուազ Վոլարի պատկերասրահում։ Նկարը «կապույտ շրջանի» ամենավաղ գործերից մեկն է։ Այս նկարում տեսանելի է նաև Էդգար Դեգայի և Անրի դը Տուլուզ-Լոտրեկի ազդեցությունը։ Կտավի կոլորիտը կապտաերկնագույն երանգն է։ Պայծառ, ծաղկազարդ ծածկոցները, գորգը, ծաղկեփունջը՝ դրված սեղանին, ընգծում են նկարի սառը տոնայնությունը։ Պատին կախված է վերջերս մահացած Տուլուզ-Լոտրեկի «Մեյ Միլթոն» պաստառը՝ որպես հարգանքի տուրք նկարչի հիշատակին։ Պիկասոն նկարը նկարել է սենյակում, որը առաջ նա կիսել էր իր ընկերոջ՝ Կառլոս Կասագեմասի հետ, ով ինքնասպան էր եղել։ Կտավում նկարիչը պատկերել է մերկ Ժերմենին, ով լոգանք էր ընդունում, այն Ժերմենին, ով դարձել էր Պիկասոյի ընկերոջ մահվան մեղավորը։ Ընկերոջ մահը՝ դժբախտ սիրուց, Պիկասոն տխրությամբ և սոցիալական մեկուսացմամբ է տարել։ Նկարիչը հավատում էր, որ նկարելով այս նկարը, կարող է հեռու մնալ իրադարձություններից։ Նա տեսնում էր պատճառահետևանքային կապ իր նկարի և իր կյանքում տեղի ունեցածի միջև։ Կասագեմասի ինքնասպանության հետ Պաբլո Պիկասոյի ստեղծագործության մեջ սկսվում է «կապույտ շրջանը», որտեղ որպես կերպար հաճախ ընտրվում էր մահացած ընկերը։

«Կապույտ սենյակը» Պիկասոյի առաջին նկարն էր, որը 1927 թվականին ձեռք էր բերել ամերկացի կոլեկցիոներ և քննադատ Դ. Ֆիլիպսը՝ գնահատելով նկարչի վաղ աշխատանքը՝ իր գույնի և էմոցիոնալ ռեզոնանսի համար։ 2014 թվականին մոլեկուլյար, ռենտգեն և հիպերպետրալ անալիզների արդյունքում ներկի շերտի տակ հայտնաբերվել է ևս մեկ ստեղծագործություն՝ մորուքով և թիթեռով փողկապով տղամարդու դիմանկար։ Շատ հաճախ Պիկասոն հին նկարները վերարտադրում էր այլ ստեղծագործությունների մեջ, քանի որ նա գումար չուներ նոր կտավների համար։ Այս ձևով, հնարավոր է, որ ապագա գեղանկարչության շատ գլուխգործոցներ կորցրել է աշխարհը։

Ծանոթագրություններ
------------------

1. ↑
2. ↑
3. ↑  *Phillips D. Scott D.* The Eye of Duncan Phillips — The Phillips Collection, Yale University, 1999.
4. 1 2  «HISTORY AND CONTEXT»։ Phillipscollection։ Վերցված է 2019-11-26
5. ↑  «Los secretos de "La Habitación Azul" de Picasso»։ GALERIAS DE ARTE BARCELONA։ Վերցված է 2019-11-25
6. ↑  «Hidden painting found under Picasso's The Blue Room»։ BBC։ Վերցված է 2019-11-26